
מדינת ישראל
משרד החינוך 
המשנה למנכ"ל

אגף בכיר, תפעול רכש ולוגיסטיקה
אגף רכש מכרזים והתקשרויות
ירושלים, 1 ביולי  2019

כח' בסיון תשע"ט
מכרז היקפים משתנים מס' 15/5.2019:  מתן שרותי הנחיה פדגוגית במסגרת תוכנית "ניצנים"
הבהרה 3
סיכום תשובות לשאלות שהגיעו עד לתאריך 22.5.2019
1. כללי

1. נוסח ערבות הבנקאית/ערבות חברת הביטוח או הוראת הקיזוז חייב להיות זהה לנוסח המצורף למכרז זה, לרבות הסכום ותוקף הערבות בהתאם לדרישות שבמכרז זה.
הערבות/הוראת הקיזוז להגשת ההצעה לא תהיה צמודה.
הערבות תישא את תאריך המועד להגשת ההצעה למכרז או כל תאריך שקדם למועד זה.

בשום מקרה לא תתקבל ערבות הנושאת תאריך מאוחר יותר.
2. בהצעה יש להציג את ניסיונו של המציע והיקפי הפעילות כמפורט בדרישות הסף ויש לצרף את כל המסמכים להוכחת הניסיון ועמידה בדרישות הנ"ל.

יש לוודא כי כל המסמכים תקפים למועד הגשת ההצעה.
3. את ההצעה יש למלא עפ"י המבנה המצורף לחוברת המכרז ולהקפיד על מילוי כל הפרטים ועל הגשת כל המסמכים עם כל החתימות הנדרשות של הגורמים השונים. 

ניתן להוסיף דפים ולהרחיב מידע בהצעה על מנת להבהיר את היקף פעילותו ויכולתו של המציע לבצע את העבודה.
4. בנספח מספר 3 למכרז זה מצורף חוזה ההתקשרות. 
על המציע למלא את פרטיו במקומות המיועדים לכך בחוזה, לחתום על דפי חוזה זה בראשי תיבות (כולל חותמת) בכל עמוד וכן חתימה מלאה (כולל חותמת) בעמוד האחרון.

פרטי ההתקשרות (סכום, מועד תחילת ההתקשרות ומשכה ותנאים אחרים שנותרו ריקים בחוזה) ימולאו רק לאחר הודעה על זכיה ורק על ידי המציע שהצעתו נקבעה כזוכה במכרז. יש לצרף את החוזה החתום לחוברת ההצעה המוגשת למשרד.

אין המציע נדרש לצרף במועד הגשת ההצעה את הנספח לעריכת הביטוחים חתום ע"י חברת הביטוח. עם זאת עם החוזה החתום יידרש המציע הזוכה במכרז זה, לצרף את נספח עריכת הביטוח חתום ע"י חברת הביטוח. 
יש  לשים לב, כי חברות הביטוח נוטות לשנות את הנוסח וכי באחריותו של המציע להקפיד על נוסח התואם את הנוסח המצורף למכרז.
כל בקשה לשינוי או הבהרה לגבי הדרישות הנ"ל יש להפנות במסגרת שאלות ובירורים כאמור בסעיף 1.1 במכרז בלבד. התייחסות תינתן אך ורק באופן האמור בסעיף זה.

ככל שיערכו שינויים ע"י המציע בנספח הביטוח, הם לא ילקחו בחשבון ובכל מקרה המציע הזוכה במכרז ידרש לצרף לחוזה החתום על ידו את הנוסח שנדרש במכרז חתום ע"י חברת הביטוח. 

ככל שלא יעשה כן עליו לקחת בחשבון כי הדבר עשוי להוות עילה לביטול זכייתו במכרז.
5. בסעיף הצעת המחיר יש לפרט את כל מרכיבי הצעת המחיר ללא יוצא מן הכלל. 

חוסר בהצעת המחיר באחד או יותר מהסעיפים, יפסול את ההצעה מאחר שלא ניתן יהיה להשוותה להצעות אחרות. 

6. עפ"י טופס השוואת ההצעות המצורף למכרז מי שמציג נתונים מעבר לדרישות הסף, נהנה מציון גבוה יותר בהתאמה.

7. אם המציע יתקל בשאלה בעלת חשיבות, במהלך הכנת הצעתו או המועד האחרון להעברת השאלות, הוא רשאי להגיש את שאלתו, לכתובת המייל michrazimedu@education.gov.il  בהתאם למבנה ולאופן המפורטים בסעיף 1.1 במכרז .
אגף רכש מכרזים והתקשרויות יבחן את השאלה ויחליט באם לתת תשובה.

בכל מקרה בו החליט אגף רכש מכרזים והתקשרויות לתת תשובה, היא תנתן בכתב בלבד וכן תפורסם באתר, לפי שיקול דעת האגף.
8. סיכום תשובות זה מהווה חלק בלתי נפרד מהמכרז ויש לצרפו להצעה כשהוא חתום על ידי המציע. ניתן להוריד סיכום תשובות זה מאתר מינהל הרכש הממשלתי בכתובת: HTTP://WWW.MR.GOV.IL

9. למען הסר ספק ולתשומת לב המציעים, במסגרת סיכום התשובות לשאלות אין התייחסות לשאלות שמהותן בדיקה של עמידת המציעים בדרישות המוגדרות במכרז, לא כל שכן עמידה בדרישות הסף.
הגשת ההצעה תוך הוכחת עמידה בדרישות הסף, הינה באחריות המציע בלבד. 
רק לאחר המועד האחרון להגשת ההצעות, יחל תהליך בדיקת ההצעות לגופן.
2. מענה לשאלות הספקים
להלן טבלה בה מפורטות שאלות ותשובות בנושא המכרז שבנדון, כפי שנתקבלו בכתב במשרדי אגף הרכש:
	סידורי
	מס' הסעיף אליו מתייחסת השאלה
	עמוד
	שאלה
	תשובה

	כתב המכרז

	1. 
	כללי
	
	מנוסח המכרז לא ברור האם התשלום הינו לסייעות וגננות הפועלות מול התלמידים?

מנוסח המכרז לא ברור זמן המפגש המוצע?
	השירותים נשוא המכרז הינם כמפורט במכרז.

	2. 
	2.4.1
	
	האם המציע יכול להיות שני גופים משפטיים, המאוגדים ורשומים ברשם רשמי או גוף סטטוטורי, אשר ניגשים בשותפות?
	לא.

	3. 
	סעיף 2.4.6
	4
	על המציע להיות בעל מחזור כספי מינימלי של 30,000,000 ש"ח לשנה, לא כולל מע"מ, בכל אחת מ- 3 השנים (2015-2017) – היקף זה משאיר מעט מאוד חברות שיוכלו להגיש מענה, זאת למרות שחברות שמפעילות פרויקטים בסדרי גודל גדולים מאוד אינן עומדות בקריטריון זה ולכן נמנע מהן להתחרות. נודה לבדיקתכם להפחתת המחזור לסכום ראלי יותר המאפשר למתחרים מתאימים לגשת ובכך למקסם את הסיכויים שתבחרו את הספק המקצועי והמתאים ביותר לתכנית. 
	ראו הבהרה 1 מיום 11.6.2019

	4. 
	סעיף 2.4.6
	4
	על המציע להיות בעל מחזור כספי מינימלי של 30,000,000 ש"ח לשנה, לא כולל מע"מ, בכל אחת מ- 3 השנים (2015-2017)

תנאי סף זה אינו מתייחס להיקף הפעילות הנדרש מבחינה מקצועית – הפעלת 20 יועצים ב-200 מוסדות חינוך.

לשם ההשוואה – תנאי הסף של המחזור הכספי השנתי במכרז תכנית מרום, גם היא של משרד החינוך, שכולל הפעלת 84 יועצים ב643 מוסדות חינוך  הינו 800,000 ₪.
גם תנאי הסף של המחזור הכספי השנתי במכרז הניהול העצמי הכולל פעילות בהיקף גדול יותר עומד על 800,000 ₪ בלבד.

נשמח לבדיקתכם להפחתת המחזור הכספי להיקף ראלי יותר, המותאם גם למכרזים אחרים שיצאו מטעם המשרד.
	ראו תשובה לשאלה 3

	5. 
	סעיף 2.4.6
	4
	על המציע להיות בעל מחזור כספי מינימלי של 30,000,000 ש"ח לשנה, לא כולל מע"מ, בכל אחת מ- 3 השנים (2015-2017) – השוואת תנאי סף למכרזים בעלי היקף פעילות דומה (או גדול מהם). מכרז משרד העבודה והרווחה מכרז מס' 1/19 לביצוע השתלמויות פדגוגיות לצוותי החינוך וההוראה בבתי הספר לנוער, ולמורים בבתי הספר להכשרת מבוגרים שבפיקוח משרד העבודה הרווחה והשירותים החברתיים בכל רחבי הארץ – 1,000,000 ₪ בלבד.

מכרז ניהול עצמי – 800,000 ₪ בלבד.
מכרז מרום – 800,000 ₪ בלבד.

מכרז משרד האוצר, מינהל הרכש המרכזי לפיתוח קורסים מתוקשבים עבור כלל משרדי הממשלה עומד על  30,000 ₪ בלבד.

נשמח לבדיקתכם אם ניתן להגדיר תנאי סף של מחזור כספי סביר.
	ראו תשובה לשאלה 3

	6. 
	סעיף 2.4.7
	5
	ערבות מציע בגובה 250,000 ₪ - נבקש שתבחנו מחדש את גובה הערבות הנדרש בהתאם למכרז שכן לשם ההשוואה, במכרז ניהול עצמי של משרד החינוך גובה הערבות עמדה על  20,000 ₪ (מכרז של כ 5 מיליון ₪ בשנה) ואילו במכרז מרום גובה הערבות עמדה על 200,000 ₪ בלבד (מכרז של היקפי פעילות של 10 מיליון ₪ בשנה ויותר).
	סעיף זה יישאר ללא שינוי.

	7. 
	3.6
	5
	האם המכרז מוגדר כמכרז לצורכי קבלת שירותים חברתיים?
	לא.

	8. 
	3.15
	5
	מחוז חרדי- נבקש לקבל נתונים להיקף המסגרות במגזר החרדי הצפוי להפעלה, בציון הפריסה הארצית הצפויה  רשימת הישובים. נתון זה נדרש לצורך תמחור למגזר יחודי זה.
	לסיכום זה מצורף נספח בקובץ אקסל הכולל נתונים על המחוז החרדי.

	9. 
	4.1.2
	6
	תוכנית ניצנים במהלך ימי חופשה- 

1. נבקש לקבל נתונים להיקף המסגרות הצפוי להפעלת "ניצנים בחופשות" בציון הפריסה הארצית ורשימת הישובים.
2. האם מצופה מהמנחות הקבועות ללוות מסגרות פדגוגיות של ניצנים בחופשות (למ"ס 1-5) נוסף על המסגרות המלוות במהלך השנה? 
3. במסמכי המכרז לא פורט מה יהיה אופי הלווי הנדרש?
	1. ראו תשובה לשאלה 8.
2. פעילות הנחיה מתבצעת בתאם לאמור במכרז.
3. ראו סעיף 4.10 במכרז


	10. 
	4.2
	7
	חינוך מיוחד- נבקש לקבל נתונים להיקף מסגרות החינוך המיוחד הצפוי, מאחר ותחום ייחודי זה מצריך מנחות פדגוגיות ייעודיות.
	ראו תשובה לשאלה 8.

הכולל נתונים על החינוך המיוחד.

	11. 
	4.3
	7
	האם יש התייחסות מיוחדת בנוגע למסגרות החינוך המיוחד בניצנים בחופשות ואם כן מהי ההתייחסות הנדרשת?
	פעילות הנחיה מתבצעת בתאם לאמור במכרז.


	12. 
	4.3.1
	7
	מנוסח הסעיף מובן כי פעילות הנחיה זו מתקיימת בתשע"ט. נבקשכם לציין את הקבלן המבצע הנוכחי.
	הפעילות לא בוצעה בעבר במסגרת מכרז כמו כן הפעילות היתה במתכונת שונה מהנדרש במכרז.

	13. 
	4.3.3,4.7.10,4.7.7

5.17.3 
	7,9,20
	בסעיף 5.17.3 נדרש הקבלן עפ"י תנאי המכרז להעסיק את כל אחד מהמנחים באופן רציף במשך כל הפרויקט.
בסעיפים 4.7.7 ו- 4.7.10  צוין כי על הקבלן לבצע פעילות הכנה והיערכות לתחילת שנה"ל, אשר מטבע הדברים תתבצע במהלך חודשי הקיץ, ועל הקבלן לשלם לעובדים המשתתפים בפעילות הכנה זו (כמתחייב בסעיף 4.7.10).
משמעות האמור הינו שנדרשת העסקת עובדים רציפה במשך 12 חודשים, באופן שיבטיח מצבת כח-אדם קבועה ואיכותית בפרויקט מעין זה ולא כ"א שעשוי להתחלף כל שנה.

לאור האמור נבקש לעדכן את סעיף 4.3.3 לקיום פעילות במהלך 12 חודשים (כולל תקופת ההיערכות). 

כמו כן, יש להגדיר מנגנון לקבלת התקורה בגין תקופת ההיערכות בקיץ, בה נדרשת עבודת הצוותים,  בעוד שלא ניתן יהיה לדווח על מפגשים בתקופה זו ולקבל תקורה.

	סעיף זה יישאר ללא שינוי

	14. 
	4.5.3 (ב)
	8
	מסגרות בית הספר – יש לעדכן 1 איש צוות לכל מסגרת (ולא מוסד), שהרי ישנם בתי ספר בהם מספר מסגרות.
	הדרישה נשארת ללא שינוי

	15. 
	4.6.2
	8
	הכנת תוכנית עבודה שנתית – 

1. פרק הזמן הקבוע במסמכי המכרז להכנת תכנית עבודה, תוך שבועיים ממועד מתן פקודת העבודה לקבלן, אינו סביר לטעמנו.  נבקש להאריך את המועד ל-45 ימים לפחות.

2. פקודת העבודה- נבקש לקבל הבהרה לעניין פקודת העבודה, תכולתה, ובאיזה שלב מועברת מהיחידה לקבלן.
3. יש להחריג את שנת ההפעלה הראשונה, שהרי המועד הצפוי למתן פקודת עבודה לקבלן תהיה רק בחודשי הקיץ דבר המחייב קבלת רשימת רשויות לשם תחילת ההערכות לביצוע הפעילות.
	1. סעיף זה יישאר ללא שינוי.
2. פקודת עבודה היא מיד עם חתימת חוזה.
3. בשנת ההפעלה הראשונה אם יהיה צורך להגמיש את לוח הזמנים להגשת תוכנית עבודה השנתית וזאת עפ"י החלטת היחידה.

	16. 
	4.7.2
	9
	פעולות ההנחיה- האם מצופה שהמנחות יבצעו במסגרת עבודתן גם את מרכיב ההנחייה הבסיסית או שמא מדובר בכ"א נוסף ייעודי למטרה זו ?
	פעילות ההנחיה במכרז תתבצע בהתאם לאמור במכרז באמצעות מנחים כמוגדר בסעיף 5.17.3

	17. 
	4.8.4,4.8
	9-10
	פיתוח תוכניות להפעלה במוסדות חינוך- 

1. האם עשרת (10) הנושאים המפורטים יכולים להיות שלובים אחד בשני, קרי- נושא כישורי חיים לדוג' יכול להיות משולב עם אחד או יותר מהנושאים המפורטים ?
2. בכמה שכבות גיל מדובר בהתייחס ל-5 מגזרים? 
	1. ניתן לקבל תוכניות משולבות נושאים בתנאי שיאושרו ע"י היחידה ויבוצעו כל היקפי השעות במלואם בהתאם לאמור במכרז.
2. התוכנית מיועדת לילדי גן עד כיתה ב' (גילאי 3-8), בכל הארץ.

	18. 
	4.8.5
	10
	מנוסח הסעיף לא ברור כלל מה נדרש מהקבלן בהקשר זה. נבקש הבהרה.
	ראו סעיף 4.8 במלואו.

	19. 
	4.8.7
	10
	ערכת הפעלה-האם משתמע מהאמור כי הקבלן נדרש לספק ערכות מודפסות לכל צוותי הצהרונים בפריסה ארצית     או שמא עליו למסור ערכה אחת להפצה והטמעה באחריותם של נציג הפיקוח והרשות המקומית?  
	הקבלן נדרש להכין סט אחד לדוגמא לכל פעילות.

	20. 
	4.8.9
	10
	לאור היקפי הפעילות, נבקש לתקן את המועד המצוין במסמכי המכרז לתיקון התכנית והעברת עותק סופי לאגף               ל-30 יום (במקום שבועיים). 
	סעיף זה יישאר ללא שינוי

	21. 
	4.9,4.16.3
	10,16
	מפגשי הנחייה בסיסית- נבקש להסדיר את הנהוג היום ,לפיו- תינתן לקבלן יכולת לשלב התקשרויות עם ספקי תוכן חיצוניים לשם עמידה בהיקף מפגשי ההנחיה הבסיסית ובמגוון נושאי ההנחיה הנדרשים. 

מניסיוננו, ולאור ההיקפים הנדרשים, מצבת כ"א להנחיה מקיפה אינו יכול לכסות גם מפגשי הנחיה בסיסית, בשעות אחה"צ, ובפריסה ארצית בהיקף הנדרש בסעיף 4.16.3 (185,520 מפגשים).
	הקבלן נדרש לבצע את כל פעילויות ההנחיה באמצעות עובדים שיועסקו על ידו בכל דרך שהיא.

	22. 
	4.9.2
	10
	נושאי מפגשי הנחיה בסיסית- 

נבקש שיובהר כי נושא בטחון ובטיחות והערכות לפתיחה ולסיום של מסגרות (סעיפים א',ג') אינם באחריות הקבלן אלא הינם באחריותה המלאה של הרשות המקומית ובעלי התפקידים בתחומה.
	סעיף זה יישאר ללא שינוי.

	23. 
	4.9.5

נספח 9 סעיף 12
	10

127
	אורכו של מפגש הנחיה בסיסית- 

משתמע כי באחריותו המלאה של הקבלן לקיים מפגשי הנחיה בסיסית לצוותים החינוכיים במסגרות בהיקף של 25 שעות, על חשבונו, ולהגיש תמחור בגין כך.
בהתאם לסעיף 4.9.5, יוצא איפוא שאורכו של כל מפגש יעלה על 3 שעות, שלטעמנו אינו אפקטיבי.
נבקש הבהרה מה אורכו של כל מפגש?
	יש לשנות למיפגש של שעתיים סך הכל 12 מיפגשי הנחיה בסיסית.

יש לשנות את הצעת המחיר בהתאם.

	24. 
	4.9.4
	10
	מספר משתתפים בכל מפגש- במסמכי המכרז אין כל התייחסות לרשויות קטנות בהן מספר הצוותים החינוכיים קטן מ-18 משתתפים.  כיום פעילות כזו מתקיימת באישור מנהלת ניצנים.
	גודל קבוצה יהיה כאמור בסעיף 4.9.4.

קבוצות קטנות יותר יהיו באישור היחידה מראש וזאת במסגרת תוכנית העבודה המאושר.

	25. 
	4.9.4
	10
	האם מס' המשתתפים כפי שנקבע מתייחס לקבוצה יישוב אחת?

בכמה יישובים פועלת התוכנית בשנה"ל תשע"ט?

נבקשכם לציין את מספר הצוותים החינוכיים הפועלים כיום (תשע"ט) בכל עיר/יישוב שבו פועלת התוכנית?
	יש לפעול בהתאם להוראות המכרז.

	26. 
	4.9.5
	10
	מספר מפגשי הנחייה בסיסית – נבקש הבהרה:
1.  האם הכוונה ל-8 מפגשים במהלך כל השנה (לא 8 מפגשים כל חודש)?
2. מה אורכו של כל מפגש?
	1. המפגשים יהיו פזורים על פני שנת הפעילות (10 חודשים).
2. ראו תשובה לשאלה 23.

	27. 
	4.9.7
	10
	1. בסעיף מצויין כי על הקבלן לפנות אל הרשות לצורך קבלת מקום למפגשי ההנחיה הבסיסית.

האם חלה חובה/ סנקציה על הרשות בנושא זה?
כיצד יתייחס המשרד אל רשות במקום שבו לא הועמד מקום?
2. האם כלל עלויות התפעול במקומות שהרשות מעמידה לטובת המפעיל (כגון חשמל, מים וכו') הינם ע"י הרשות?
	1. במקרה שהרשות לא העמידה מקום למפגשי הנחייה בסיסית הנושא יטופל מול הרשות ע"י המשרד.

2. עלויות תפעול המקום בו מתקיימת ההכשרה חלות על הרשות, למעט הדרישות שפורטו במכרז זה כחובת הקבלן.

	28. 
	4.9.7
	10
	אמצעים טכניים- נבקש להוסיף כי באחריות הרשות לדאוג מעבר להקצאת מקום גם לאמצעים טכניים וצרכים בסיסיים הנדרשים לקיום ההכשרות, כגון: מקרן, רמקולים, לוח, תשתית אינטרנט. 

כך גם לגבי כיבוד קל למשתתפים, שההנחיה לרשויות עד כה היתה לדאוג לכך. 
	על הקבלן לפעול בהתאם לאמור במכרז ובסעיף 4.9.9

	29. 
	4.9.9
	11
	בסעיף מצוין כי על הקבלן לספק "... אמצעים ועוזרים שונים למשתתפי המפגשים". נבקשכם לפרט אילו אמצעים נדרשים לנושא זה.
	ראו תשובה לשאלה 28

	30. 
	4.10.2, 4.7.2 (ב)
	11,9
	תדירות מפגש ביקור של המנחים- נראה כי הקביעה של ביקור הנחיה פעם בחודש אינו סביר, שכן הדבר מחייב שהמנחים יערכו ביקור ב- 3 מסגרות ביום, בטווח שעות מצומצם ובהתחשב במרחק נסיעה בין המסגרות, זאת בנוסף לביצוע מפגשי ההנחיה הבסיסית לצוותים החינוכיים אותם הוא מלווה.
	סעיף זה יישאר ללא שינוי.

	31. 
	4.10.4
	11
	מבקשים לציין את הנתון של משך מפגש הנחייה פדגוגית מאחר והוא מהווה נתון קריטי לתמחור. מבקשים לציין משך זמן ממוצע למפגש או מינימום ומקסימום למפגש. 
	שעת מפגש תהיה של 60 דקות.

	32. 
	4.10.5 (ד)
	11
	אין זה מתפקידו של המנחה הפדגוגי לבחון האם תוכניות ההעשרה הפועלות הן מתוך המאגר התוכניות של משרד החינוך ואף אין באפשרותו לבחון זאת. נבקש ביטולו של תת סעיף זה.
	סעיף זה ישאר ללא שינוי מאחר שמאגר התוכניות מפורסם באופן פומבי באתר המשרד.


	33. 
	4.10.8
	11
	אישור ד"וח ביקור- הדרישה לאישור דו"ח הביקור ע"י המבוקר עצמו- מנהל המוסד או מנהל ניצנים ברשות, נראית בלתי סבירה ואינה מתיישבת עם תקינות ההליך שעה שהמבוקר עצמו נדרש לאשר את הנאמר לגבי תפקוד המסגרת באחריותו. האמור עשוי להוביל לפגיעה במעמד המנחה וביכולתו לבצע את תפקידו בצורה טובה ואשר עשוי להוביל לאי אישור הדו"ח משיקולים לא עניינים.

כיום, דו"ח הביקור מועבר לבחינה ע"י ראש החוליה- מנהל ישיר של המנחה הפדגוגי.

נבקש לבטל דרישה זו או לחילופין לאפשר גישה לעיון בדוח לגורמי המשרד והקבלן בלבד. 
	סעיף זה ישאר ללא שינוי.

	34. 
	4.11 
	12
	נבקש להבהיר את  העולה ממסמכי המכרז לפיו- ארגון הכנסים הארציים והמחוזיים הינם באחריותו ועל חשבונו של המשרד.
	כאמור בסעיף זה המשרד יארגן את הכנסים.

	35. 
	4.11.1
	12
	מי נושא בעלות המקום, ההזנה, הגברה והפקה של הכנסים המחוזיים והארציים? 
	ראו תשובה לשאלה 34.

	36. 
	4.11.1
	12
	מכיוון שנדרשת הכנת חומרים לכנסים (כפי שמצוין בסעיף 4.11.1 א'7, האם כוונתכם להעתקי נייר בלבד, במידה ונדרשים חומרים נוספים אנא פרטו לאילו חומרים נדרש?
	הקבלן נדרש להכין עבור כל כנס עותק אחד של כל סוג חומר שיידרש כגון: תוכנית כנס , דוגמאות של מודלים להנחייה או להפעלה מתוך מאמרים קיימים

	37. 
	4.14.1
	15
	לאור העובדה כי התשלום לקבלן מתוכנן בסוף החודש, האם תנתן מקדמה למימון לאורך החודש הראשון 
	בכל נושא המקדמות יש לפעול בהתאם להנחיות החשב הכללי

	38. 
	4.11.1 (א)(5)

4.11.2(ה)
	12
	"מומחים מן החוץ" – על חשבון מי?
	ראו תשובה לשאלה 34.

	39. 
	4.11 (ד), 4.12.2 (יא)
	12-13
	הכנת חומרים לכנסים- במסמכי המכרז מוטלת החובה על הקבלן להכין חומרים ושכפול העתקים למספר המשתתפים בכנסים. נבקש לקבל הבהרה כיצד אמור הקבלן לתמחר עלויות הכנת החומרים ושכפולם בהיקפים הנדרשים, שכן בחוברת הצעת המחיר אין סעיף לתמחור תקורה מסוג זה.  
	ראו תשובה לשאלה 36.

	40. 
	4.12+ נספח 6
	13+97
	1. האם צריך לאפשר גישה למערכת לכל מנהלי התוכנית במשרד הראשי וברשויות עם ניהול הרשאות ברמת כל משתמש

2. למה הכוונה בסעיף ג'1 בעמוד 97 בהעלאת קבצים למערכת. אלו קבצים נדרש להעלות למערכת מעבר לסריקה של משובי ההנחיה הפדגוגית שיבוצעו על ידנו.
	1. כן, בהתאם להחלטת היחידה.

2. ראו פרוט בסעיף ג' 2, עמוד 97

	41. 
	4.12.1

נספח מספר 6

נספח 7

נספח מספר 8
	13

96-107
	הפעלת כלי דיווח ממוחשב להפקת דוחות סיכום  ונספח דרישות כלליות מהכלי הדיווח הממוחשב-
חשוב להדגיש ולהבהיר כי הקבלן המציע נדרש להקים על חשבונו  (ולא רק להפעיל) מערכת ממוחשבת שתעמוד בדרישות המפורטות בנספח זה, הכולל את כל הדוחות המפורטים בנספחים 7-8.
	כאמור במכרז הקבלן נדרש להפעיל כלי דיווח ממוחשב לצורך ביצוע הפעילות.

	42. 
	4.12.6
	13
	דיווח שבועי – נבקש לתקן ולהבהיר כי הדיווח השבועי על היערכות הרשויות אמור להתבצע ע"י מנהל ניצנים ברשות, מהטעם שנתוני הדיווח נמצאים ברשותו ולא ברשות הקבלן.
	על הקבלן לדווח על הנושאים שנקבעו במכרז.

	43. 
	4.12.9
	14
	האם לדרישה זו סימוכין ע"פ חוק הגנת הפרטיות?
	אין איסור לצפות במידע לפי חוק הגנת הפרטיות.

	44. 
	4.12.7
	14
	ע"פ תיאור מועדי הדיווח הנדרשים (דוח ביצוע 1/2 שנתי המוגש עד סוף  ינואר וכו').

האם מדובר בפרויקט המתוקצב קלנדרית? שכן שנה"ל הפדגוגית שונה.
	מדובר בשנת לימודים יחד עם זאת התוכנית פרוסה על 10 חודשים המתחילים בספטמבר ולכן סוף ינואר זאת מחצית שנת הפעילות.

	45. 
	4.12.11


	14
	נבקש להחריג את סעיף 4.12 (כלי דיווח ממוחשב) מהגדרה של היותו רכוש בלעדי של המשרד, באשר מדובר בזכויות שימוש הנתונות לקבלן בלבד ואינן ניתנות להעברה.
	סעיף זה יישאר ללא שינוי.

	46. 
	4.13.4
	15
	מאחר ומדובר על מערכת ממוחשבת שתקלוט את הדיווחים ותבצע את החישובים, יש בעיה לייצא את הנוסחאות לאקסל (כנוסחה ולא כתוצאת החישוב בלבד). מבקשים לאפשר לבטל את דרישה זו.
	סעיף זה יישאר ללא שינוי.

	47. 
	4.13.7
	15
	נראה כי יש סתירה עם 4.12.10 (ג). אנא הבהרתכם
	בסעיף 4.12.10 הכוונה לדוחות סיכום של הפעילות.

בסעיף 4.13.7 הכוונה לדוח כספי סופי מסכם של שנת הפעילות.

	48. 
	4.14.2,4.14.3
	15
	מתכונת התשלום לקבלן – 

1. נבקש להגדיר מנגנון תשלום מקדמות לקבלן

יודגש כי המדובר במכרז עתיר שכר עבודה, באשר הקבלן מחויב לעמוד בחובתו החוקית הנובעת מהעסקת עובדים ותשלום שכרם במועד ואינו אמור לשאת במימון ביניים לתשלום שכר.

2. מנגנון התשלום אינו ברור. נבקש הבהרה לגבי אופן תהליך אישורו של כל מפגש ע"י המשרד.
3. משמעות מתכונת התשלומים עשויה ליצור מצב שהקבלן לעולם לא יקבל את התמורה המלאה (100%) בגין ביצוע הפעילות. האמנם כך?
	1. ראו תשובה לשאלה 37
2. מאחר והתשלום הוא עבור דוח פעילות הנחיה בסיסית/מקיפה הקבלן ירכז את הדוחות בדוח מסכם אחד לפי תאריך רשויות מסגרות הנחיה בסיסית , מסגרות הנחיה מקיפה ויקבל את התמורה של 90% בסוף כל חודש
3. בתום 5 חודשים יחד עם הדוח של החודש החמישי המשרד יפעיל את מנגנון חוו"ד שבסעיפים 4.14.4- 4.14.7 ויתחשבן בהתאם עם הקבלן.

	49. 
	4.14.4
	14
	נבקש הבהרה לגבי אישור החן והדווח באותן רשויות שבהם לא מונה מנהל תוכנית ניצנים? או שבמשך מספר חודשים לא מאוישת פונקציה כזו?
	מנהל אגף החינוך ברשות או מי מטעמו יאשר את הדוח וזאת במקרה שאין רכז תוכנית ניצנים ברשות.


	50. 
	4.1.4+ נספח 8
	15+109
	חלק משאלות המשוב לא נוגעות ישירות לאיכות העבודה של הספק לרבות שיתוף פעולה של המשתתפים במפגש והאווירה בהנחיה. לכן מדוע יש לקשור את יתרת התשלום (10%) לספק ברכיבים אלו? 
	סעיף זה יישאר ללא שינוי.

	51. 
	4.14.4
	15
	חוות דעת על התכנית- 

מיותר לציין כי התלות שיוצר המשרד בכך שקושר בין גובה התשלום לקבלן ובין חוות הדעת של מנהל תוכנית ניצנים ברשות משמעותה- היווצרות מצבים העלולים להוביל להתנהלות לא תקינה.

נראה כי, המנגנון המוצע לבחינת שביעות רצון מביצועי הקבלן, עלול לפגום בתהליכי העבודה המקצועיים ולהכניס שיקולים לא ענייניים. 

מבקשים לשקול ביטול סעיף זה לאור האמור.

לחילופין- נבקש להגדיר מנגנון אחר, המבטל את התלות וכן מתן אפשרות לקבלן להשגה על ביצוע קיזוז. 

	סעיף זה יישאר ללא שינוי.

	52. 
	4.14.5

,4.14.6

4.14.7
	15
	א. נבקש הבהרה לאופן חישוב התשלום הסופי לקבלן.

ב. לא צוין מהו הציון הממוצע שמתחתיו יקוזזו כספים מהתמורה המגיעה לקבלן.

מנגנון זה תוצאתו החלת קנסות באופן שלא יאפשר לקבלן קבלת תמורה מלאה בגין שירות שבוצע במלואו, כל זאת בשל התניית האמור בחוות דעת שוטפת של הגורם המבוקר.
	מודל הקיזוז יהיה כמפורט בסעיפים אלו במכרז.

	53. 
	4.16
	16
	היקף הפרויקט- היקפי הפעילות המפורטים בסעיף זה אינם תואמים את נתוני הפעילות הנוכחיים בשנת הלימודים תשע"ט ואף גבוהים מהקיים בשיעור של מאות אחוזים. 

לאמור ישנה משמעות הן בהיבט תמחור הצעת המחיר והן לגבי היקפי העסקת כ"א. 

נבקש לעדכן את היקפי הפעילות בהתאם לקיים בשנה"ל תשע"ט או לחילופין לעדכן להיקפים ריאליים וכן נבקש הבהרה האם המשרד צופה גידול משמעותי בהיקף ביחס לקיים בפועל?

בהתאמה, יש לעדכן את הכמויות המפורטות במחוון, המהווה בסיס לשקלול הצעות המחיר.
	הכמויות במכרז הן משוערות.

ראו תשובה לשאלה 8.




	54. 
	4.16.1
	16
	נבקש לקבל רשימת יישובים וחלוקה למספר מוסדות בכל יישוב (גנים ובתי ספר) המתוכננים לפעול תחת מכרז זה? 
	ראו תשובה לשאלה 8.

	55. 
	4.16.1
	16
	בכמה יישובים פעלה עד לשנה זו תכנית ניצנים ? 
	ראו תשובה לשאלה 8.

	56. 
	4.16.3, 4.16.1 (א)
	16
	מפגשי הנחייה בסיסית – 
1. נבקש הבהרה למספר המפגשים המפורטים בסעיף זה  (185,520 מפגשים).
2. בהתאם למספר המפגשים המפורטים לעיל, האם עולה מכך שעל הקבלן לתמחר מספר זה של מפגשים?
3. האם על הקבלן להגיש דוח בנפרד על כל מסגרת המפורטת בסעיף 4.16.1 (א)?
4. האם כמות המפגשים המפורטת במחוון תיוותר בעינה?
	ראו תשובה לשאלה 60.

	57. 
	4.16.1  א'
	16
	עפ"י מס' המסגרות המצוינות בטבלה לנושא הנחייה בסיסית מדובר על 23,190 .

1. האם נדרש לבצע הנחיה בסיסית ל  23,180 אנשי צוות (לפי מפתח של 2 אנשי צוות לכל מסגרת כפי שצוין בסעיף  4.5.3 א')?.

2. לכמה אנשי צוות במסגרות של כיתות א'-ב' בכל הארץ נדרש לבצע הנחיה בסיסית, (על בסיס המפתח של איש צוות 1 לכל מוסד שצוין בסעיף 4.5.3 ב')?.

	ראו תשובה לשאלה 60.

	58. 
	4.16.2, 1.16.1 (ב)
	16
	ניצנים בחופשה- האם הנתונים המפורטים בסעיף 4.16.2  כוללים את הנתונים המפורטים בסעיף 4.16.1 (ב)?

האם על הקבלן להיערך להיקף המצוין?
	לא.



	59. 
	4.16.2
	16
	גני ילדים – 19,000. מספר זה גדול יותר ממספר גני הילדים המופיע בסעיף 4.16.1 (11,590 גנים) – אנא הבהרתכם

	19,000 מסגרות של גני ילדים ניצנים בחופשות כולל את כל הגנים ברשויות המקומיות.

11,590 מסגרות של גני ילדים במהלך שנת הלימודים באשכולות 1-5 בלבד אוכלוסיית ניצנים

	60. 
	4.16.3
	17
	מסעיפים 4.9.4+4.9.5 – אנו מבינים שמפגשי ההנחיה הבסיסית אינם מתקיימים לכל מסגרת בנפרד, אלא מתקיימים עבור קבוצה יישובית הכוללת מספר מסגרות. 
ציינתם שיש 185,520 מפגשים, שזו מכפלה של מספר המסגרות (23,190) ב – 8 מפגשים, כשבעצם, להבנתנו , צריך להכפיל מספר קבוצות יישוביות ב – 8 מפגשים. 

לפי חישוב שלנו יש כ – 20,000 מפגשים  בשנה לפי החישוב הבא: 

23,190 מסגרות * 2 נציגים מכל מסגרת * 8 מפגשים, חלקי 20 אנשים בממוצע בקבוצת הדרכה= 18,552  מפגשים בשנה   (כלומר : כ -  10 מסגרות ביחד מהוות קבוצה יישובית שכוללת כ – 20 איש).

האם מדובר על טעות, במידה וכן נודה לכם על עדכון כמות מפגשים להנחיה בסיסית, הן בסעיף 4.16.3 והן בהצעת המחיר במפ"ל.      
	לאור שינוי משך המפגש ל- 2 שעות ומספר המפגשים בשנה ל- 12 מפגשי הנחיה בסיסית לקבוצת מפגש ישובית (כאמור בתשובה לשאלה 23 ), 

סה"כ מספר המפגשים יהיה כדלקמן:

23,190 מסגרות בתוכנית

לחלק

10 מסגרות לכל קבוצת מפגש ישובית

סה"כ

__________________________
2,319 קבוצות מפגש

כפול

12 מפגשים לכל קבוצת מפגש ישובית

סה"כ

___________________________
27,828 מפגשי הנחייה בסיסית

כמות זאת תעודכן בהתאם בטבלאות להשוואת ההצעות.

	61. 
	4.16.3
	16
	נבקש נוסחא על בסיסה חושב היקף מפגשי הנחייה בסיסית במהלך השנה (185,520) 
	ראו תשובה לשאלה 60

	62. 
	4.16.3
	16
	להערכתנו חישוב כמות המפגשים בסעיף זה (185,520) שגויה.
עפ"י החישוב שלנו מס' המפגשים צריך להיות מחושב באופן הבא: [11,590 מסגרות גני ילדים כפול 2 אנשי צוות למסגרת+ 11,600 מסגרות כיתות א', ב' (בהנחיה של איש צוות אחד למסגרת)]

את התוצר של המכפלות הללו יש לחלק ל 18-25 משתתפים במפגש, כפול 8 מפגשים בשנה.

סה"כ כמות המפגשים המתקבלת מנוסח זו בין  11,300-15,800  לכל היותר.
	ראו תשובה לשאלה 60

	63. 
	4.16.3
	16
	מספר מפגשי הנחיה בסיסית-  ניהול, תיאום ותפעול של 185,520 מפגשים מחייב מערך לוגיסטי נרחב לצורך תיאום ביצוע ההכשרות מול כ- 180 רשויות ותיאום ביצוע ההכשרות מול מאות ספקי שירות וגורמים חיצוניים. 

נבקש לבחון הוספת הגדרת תקן מחייב של בעלי תפקיד לביצוע האמור, ברמת מחוז ומטה הקבלן.
	ראו תשובה לשאלה 60

	64. 
	5.4
	17
	החלפת עובד תוך 14 יום ממועד הודעת המשרד, אינה מתיישבת עם חוקת העבודה.

יש להתאים המועדים בהתאם להוראות הדין בכל הקשור להליכי סיום העסקת עובד, לרבות- הליך שימוע, מתן הודעה מוקדמת ועוד. 
	על הקבלן לפעול בהתאם לאמור בסעיף זה בכל הנוגע להעסקתו של העובד במסגרת הפרוייקט שבמכרז זה.

	65. 
	5.17
	19
	כח האדם לביצוע הפרויקט- במבנה האירגוני המבוקש להפעלת התוכנית בהתאם למפורט במסמכי המכרז, לא נכלל מדרג של כח-אדם בתחום הניהולי.

לצורך הדוגמא- ליווי צוות המנחים הפדגוגיים מטעם הקבלן, הפועלים בלמעלה מ- 180 רשויות אמורה להתנהל עפ"י מסמכי המכרז אמורים באמצעות  3 רכזים אזוריים בלבד, זאת על-אף שמדובר בפריסה ארצית על-פני 7 מחוזות. 

האמור עשוי להוביל להיעדר פיקוח ובקרה מיטבית אחר ביצוע עבודת המנחים הפדגוגיים.

מניסיוננו, הפרויקט מחייב הוספת מדרג בעלי תפקידים ברמת מחוז וברמת מטה הקבלן, בדומה לקיים היום בתכנית, המאפשר הפעלה יעילה של הפרויקט תוך בקרה ופיקוח שוטפים באופן צמוד.
	על המציע לקחת בחשבון בהצעתו את כל העלויות הנדרשות לשם ביצוע הפעילות במסגרת מכרז זה.


	66. 
	5.17.1
	19
	האם ניתן להציג מנהל פרויקט עם ניסיון של מנהל מתנ"ס, כחלופה לניסיון המתואר בסעיף?
	סעיף זה יישאר ללא שינוי.

	67. 
	5.17.1
	19
	"...וזאת בהיקף של 100 מוסדות חינוך בלפחות 10 רשויות..." -  להבנתנו, מנהל אגף ברשות מקומית ו/או מפקח במשרד החינוך, אינו יכול לנהל/לפקח על 10 רשויות או על 100 מוסדות חינוך. 

אנא הבהרתכם ו/או תיקונכם.   
	היקף של 100 מוסדות חינוך – 10 רשויות מתייחס לניסיון בניהול פרויקטים חינוכיים שבוצעו במוסדות חינוך

	68. 
	5.17.1,5.17.2
	19-20
	 הגדרת משרה מלאה- יש חוסר עקביות בהגדרת משרה מלאה ביחס לתפקידים השונים (180 שעות/ 170 שעות).

יש להגדיר משרה מלאה בהתאם למוגדר בחוק.
	יש לתקן בסעיף 5.17.2 ל- 180 שעות

	69. 
	5.17.3
	20
	בנוסף לשעות ההנחיה של כל מנחה (בסיסית+מקיפה), כמה שעות בנוסף  בחודש יעבוד כל מנחה  על מנת לקיים את כל הפעילויות המצוינות בסעיף 5.17.3 (קיום מפגשים קבועים עם מנהל/ת התכנית במחוז+מנהל תכנית רשותי, השתתפות בוועדות היגוי, השתתפות במפגשי עבודה ועוד), מאחר ומדובר בכמות גדולה של מנחים מידע זה הינו מהותי לשם תמחור. 
	על המציע לקחת בחשבון בהצעתו את כל העלויות הנדרשות לשם ביצוע כל הפעילויות הנדרשות לשם קיום המפגשים.


	70. 
	5.17.3 (ב)

5.17.3 (ה)
	20-21
	נראה שמתוארת אותה פעילות בסעיף ב ובסעיף ה. נודה להבהרתכם  - האם מדובר בביקורים שונים או שהכוונה בשני הסעיפים זה למפגשי ביקור הנחייה פדגוגית מקיפה.
	מדובר באותו ביקור.

	71. 
	5.17.3
	20
	נבקשכם להעביר את מספר הרשויות המשתתפות בתוכנית, ואת מספר מוסדות החינוך המשתתפים בכל רשות
	ראו תשובה לשאלה 8.

	72. 
	5.17.3
	20
	האם יתר המקצועות המוצעת במסגרת "ההנחייה הבסיסית" מעבר לשעות הפדגוגיה (כגון עזרה ראשונה ובטיחות) אמורים להנתן ע"י קב"מ לנושא? או באמצעות המנחים הפועלים?
	באחריות הקבלן לבצע את כל הפעילויות באמצעות כח האדם שיועסק על ידו.

	73. 
	5.19(ד)
	22
	תשתית ממוחשבת - נבקש להבהיר שמירב הפתרונות הטכנולוגיים הינם מבוססי "מודל תוכנה" הניתנים לקבלן כשירות ואינם בבעלות הגופים המשתמשים בהם. 

נבקש לבטל סעיף זה או לחילופין במקום המילים: " העתק היישום הממוחשב" יתווספו המילים : "המידע הנצבר במערכת", בהתאמה לסיפא בסעיף האמור.
	השינוי מאושר.

	74. 
	5.19
	24
	מבקשים פירוט על איך נדרש להעביר את המידע שנאגר במערכת ומערכות המשרד
	1. בפלט מחשב
2. הרשאת כניסה לאנשי המשרד למערכת

	75. 
	6.2
	23
	פיצוי מוסכם- נבקש להחריג החלת מנגנון פיצוי מוסכם בתחילת שנת הלימודים. מדובר במצבים בהם הקבלן לא יכול לעמוד בדרישות של גיוס היקף מלא של מנחים פדגוגיים תוך פרק זמן קצר ממועד קבלת הודעת הזכיה בחודשי הקיץ. מבוקש לקבוע מדרג ריאלי לפיצוי המחושב באופן יחסי לתקופה.
	סעיף זה יישאר ללא שינוי.

	76. 
	7.5
	24
	חפיפה- מערכת המשובים הינה תשתית מבוססת על שירותי תוכנה הנרכשים כאספקת שירות ע"י המפעיל הקיים                ואין לו כל זכויות בגינה.

כדי שקבלן הזוכה יעשה בה שימוש, עליו לשלם לבית התוכנה דמי שימוש חודשיים.

לאור האמור, נבקש לבטל את הדרישה למסירה מאורגנת של התוכנה בתום ההתקשרות, כמפורט בסעיף 7.5(2).
	הקבלן נדרש להעביר את כל המידע שהצטבר כתוצאה מהמשובים באופן שניתן לנתח ואינו נדרש להעביר תוכנה.

	77. 
	8,4.12
	25,13
	זכויות יוצרים- בהתאמה לאמור לעיל, נבקש להחריג את סעיף 4.12 (כלי דיווח ממוחשב), מהחלת זכויות יוצרים כשייכים למשרד, שכן אין המדובר בזכויות של המשרד ו/או הניתנות להעברה לידיו.
	סעיף זה יישאר ללא שינוי

	78. 
	14.5 , 4.8.2 
	10,35
	 חומרים פדגוגיים- למה הכוונה בדרישה לכלול בדוגמא "דרכי הוראה ותוצרים לאורך השנה"?

נבקש להבהיר כי בהגשת 2 דוגמאות של חומרים פדגוגיים, האם הכוונה להצגת פעילות אחת שתוצג באחד הנושאים המפורטים בסעיף 4.8.2 או הכוונה להכנת חוברת שנתית מלאה?
	המציע נדרש לפעול כאמור בסעיף זה.

	79. 
	10.7
	27
	למיטב הבנתינו הזמן להעמדת המערכת הממוחשבת הוא טווח קצר מידי, נבקש הארכת טווח הזמן לבניית מערכת
	הסעיף יישאר ללא שינוי

	80. 
	10.7
	29
	מערכת המידע הנדרשת ייעודית ברובה לפרויקט ומאד מורכבת. יתרה מכך היא תלויה בהרבה מקרים בקבלת הנחיות לאפיון (בעיקר, אך לא רק, סעיף ד' בנספח 6, עמוד 103 - בקרת נתונים על ידי רואי החשבון) שיתקבלו ממשרד החינוך. לכן לא ריאלי לבקש שהמערכת תהיה מוכנה בזמן כל כך קצר. אנו מבקשים להאריך את האפשרות להתחיל לעבוד עם המערכת הממוחשבת תוך חצי שנה מהודעה.
	הקבלן נדרש להפעיל את הכלי הממוחשב בתוך חודשיים ממועד תחילת ההתקשרות.

	81. 
	15
	36-37
	משקל סעיפי איכות – במכרז הוגדרו סעיפי האיכות במשקל של 40% אל מול שיעור של 60% להצעת המחיר.

לאור אופי השירות המבוקש- מתן שירותי הנחייה פדגוגית ולנוכח שינוי מדיניות משרד החינוך בשנים האחרונות ביחס למרכיבי האיכות במכרזים מעין אלו, נבקש לשקול שינוי היחס כך שמשקל האיכות יהיה בין 50% ל-60%, כפי שנהג משרד החינוך במכרזים שפורסמו רק לאחרונה.
	הסעיף יישאר ללא שינוי

	82. 
	15.1
	74
	נבקש לתקן את הסעיף כדלקמן: "מוסכם בין הצדדים כי כל אחת מן ההפרות הבאות תחשבנה להפרות יסודיות של החוזה, בכפוף למתן התראה מראש ובכתב לצד ב'"
	הסעיף יישאר ללא שינוי

	83. 
	19.9
	41
	האם ניתן להגיש את המכרז בשותפות עם גוף נוסף?
	ראו תשובה לשאלה 8.

	84. 
	12

נספח 3

נספח ביטוח-

אישור קיום ביטוח
	30-31

71-72

76-77
	ביטוח 

נבקש להעלות את השגותינו והשגות מבטחנו ביחס לסעיפי המכרז , לסעיפי ההסכם (נספח 3 ) ול "אישור קיום ביטוחים", בהתאמות המתחייבות, כדלקמן:

1. סעיף 12.3.2 ביטוח אחריות מקצועית- נכון יהיה למחוק את המילה "בהתאם" ולהחליפה במילה "בקשר".

2. סעיף 12.4.2 כללי- 
1. נכון יהיה למחוק את המילה "בצמצום" ולהחליפה במילים "שינוי לרעה". 
2. כמו כן  בהמשך הסעיף נכון יהיה למחוק את המילים "60 יום לפחות" ולהחליפן במילים "30 יום  לפחות". 
3. אחרי סעיף 12.4.8 כללי נכון יהיה למחוק את המילים "לכל המאוחר שבועיים לפני ולהחליפם במילה "עם".
4. נספח 3 סעיף 13.3.2 ביטוח אחריות מקצועית- נכון יהיה למחוק את המילה "בהתאם" ולהחליפה במילה "בקשר".

5. נספח 3 סעיף 13.4.2 כללי- 
1. נכון יהיה למחוק את המילה "בצמצום" ולהחליפה במילים "שינוי לרעה". 
2. כמו כן  בהמשך הסעיף נכון יהיה למחוק את המילים "60 יום לפחות" ולהחליפן במילים "30 יום  לפחות".
6. נספח 3 אחרי סעיף 13.4.8 כללי -נכון יהיה למחוק את המילים "לכל המאוחר שבועיים לפני ולהחליפם במילה "עם".
7. נספח 3 – אישור קיום ביטוחים- פסקת פתיחה  - 
א. שורה שניה: לפני המילים "בקשר למתן שירותי..." נכון יהיה  להוסיף את המילים "בין היתר". 
ב. בהמשך שורה שלישית נכון יהיה למחוק את המילה "בהתאם" ולהחליפה במילה "בקשר".

8. נספח 3 אישור קיום ביטוחים סעיף 3 ביטוח אחריות מקצועית - נכון יהיה למחוק את המילה "בהתאם" ולהחליפה במילה "בקשר".

9. נספח 3 אישור קיום ביטוחים סעיף 3 סעיף כללי 4(ב)- 
1. נכון יהיה למחוק את המילה "בצמצום" ולהחליפה במילים "שינוי לרעה". 
2. כמו כן  בהמשך הסעיף נכון יהיה למחוק את המילים "60 יום לפחות" ולהחליפן במילים "30 יום  לפחות".
10. נספח 3 אישור קיום ביטוחים סעיף 3 סעיף כללי 4(ח)- נכון יהיה להוסיף בסוף סעיף זה " ואולם אין בביטול כדי לגרוע מזכויות המבטח וחובות המבוטח על פי כל דין".
11. נספח 3 אישור קיום ביטוחים -    נכון יהיה להוסיף בסוף אישור קיום ביטוחים  את המילים "הפוליסות לרבות גבולות האחריות המפורטים באישור זה חלות על כל הפעילויות של כל הגופים המפורטים בפוליסות ובין היתר על הפעילות נשוא האישור "
                                                                        
	1. בסעיף הביטוח – הבקשה נדחית. באישור הביטוח – הבקשה תאושר באישור ביטוח חתום לכשיוצג.
2. א. בסעיף הביטוח – הבקשה נדחית. באישור הביטוח – הבקשה תאושר באישור ביטוח חתום לכשיוצג.
       ב. הבקשה נדחית. יש לציין 60 יום.
3. הבקשה נדחית.
4. בסעיף הביטוח – הבקשה נדחית. באישור הביטוח – הבקשה מאושרת.
5. א. בסעיף הביטוח – הבקשה נדחית. באישור הביטוח – הבקשה תאושר באישור ביטוח חתום לכשיוצג.
       ב. הבקשה נדחית. יש לציין 60 יום.
6. הבקשה נדחית.
7. א. הבקשה תאושר באישור ביטוח חתום לכשיוצג.
       ב. הבקשה תאושר באישור ביטוח חתום לכשיוצג.
8. הבקשה תאושר באישור ביטוח חתום לכשיוצג.
9. א. הבקשה תאושר באישור ביטוח חתום לכשיוצג.
       ב. הבקשה נדחית. יש לציין 60 יום.
10. הבקשה תאושר באישור ביטוח חתום לכשיוצג.
11. הבקשה תאושר באישור ביטוח חתום לכשיוצג.

	85. 
	פתיח של הנספח
	77
	נבקש שבמשפט האחרון לתת סעיף זה- להחליף את המילה "בהתאם למכרז" למילה "בקשר למכרז".
	הבקשה תאושר באישור ביטוח חתום לכשיוצג.

	86. 
	סעיף 1.ב.


	77
	1. נבקש לשנות מ5,000,000 דולר לעובד ל-20,000,000₪ לעובד, 
2. ולמחוק את השנה שבסוגריים.
	1. מקובל כל עוד שהסכום השקלי המצויין אינו נופל מיחס ההמרה לפי שער דולר ארה"ב היציג. השינוי יבוצע באישור ביטוח חתום בלבד ולא בנוסח סעיף הביטוח או נספח הביטוח בהסכם.
2. ככל ותקופת הביטוח שונה משנה,- הבקשה מאושרת. ככל ותקופת הביטוח בדיוק שנה,- הבקשה נדחית.

	87. 
	סעיף 2.ב
	77
	1. נבקש לשנות מ1,500,000 דולר לעובד ל-6,000,000₪ לעובד, 
2. ולמחוק את השנה שבסוגריים.
	1. מבהירה כי מדובר בביטוח צד שלישי ולא בביטוח  חבות מעבידים. 
בביטוח צד שלישי – מקובל כל עוד השווי השקלי אינו נופל משער ההמרה היציג.
בביטוח חבות מעבידים – לא ניתן להקטין את הסכום ל- 1,500,000 דולר או 6,000,000 ₪ לעובד.
2. ככל ותקופת הביטוח שונה משנה,- הבקשה מאושרת. ככל ותקופת הביטוח בדיוק שנה,- הבקשה נדחית.

	88. 
	סעיף 3.א.
	78
	1. נבקש להסיר את המילה "כל" בתחילת המשפט.

        "הפוליסה תכסה נזק מהפרת חובה..."

2. במשפט האחרון לתת סעיף זה- להחליף את המילה "בהתאם" למילה "בקשר".
	1. הבקשה תאושר באישור ביטוח חתום לכשיוצג.
2. הבקשה תאושר באישור ביטוח חתום לכשיוצג.

	89. 
	סעיף 3.ב.
	78
	נבקש להחליף: "לא יפחת מ" למילה "על".
	באישור ביטוח חתום בלבד ניתן להחליף המילים "לא יפחת מ" במילה "של"

	90. 
	סעיף 3.ג. (5)
	78
	1. נבקש למחוק את המילה "לפחות". 
2. ולהוסיף "למעט במקרה של אי תשלום ו/ או מרמה"
	1. הבקשה תאושר באישור ביטוח חתום לכשיוצג.
2. הבקשה תאושר באישור ביטוח חתום לכשיוצג.

	91. 
	סעיף 4.ב.
	78
	נבקש למחוק את המילה "לפחות".
	הבקשה נדחית. אין לבצע שינוי בנוסח סעיף הביטוח. 

	92. 
	סעיף 4.ו
	78
	נבקש להוסיף בסוף המשפט: " בקשר עם עבודה נשוא אישור זה".
	הבקשה תאושר באישור ביטוח חתום לכשיוצג.

	93. 
	סעיף 4.ז.
	78
	1. נבקש למחוק: "לא יפחתו מהמקובל" 
2. ולציין שנת 2013.
	1. הבקשה תאושר באישור ביטוח חתום לכשיוצג.
2. הבקשה תאושר באישור ביטוח חתום לכשיוצג.


	94. 
	סעיף 4.ח.
	78
	נבקש להחליף את המשפט למשפט הבא: " אין בפוליסה במקור חריג רשלנות רבתי או כוונה".
	הבקשה תאושר באישור ביטוח חתום לכשיוצג.

	95. 
	19.10 להסכם
	41
	כיצד ניתן לכפות על הקבלן קיום מתן השירות בזמן הכרזת "שעת חירום" כשהנחיות המשרד/ הרשויות הינן אי קיום פעילות? נבקש הבהרתכם לנושא.
	סעיף זה נשאר ללא שינוי.

	96. 
	3
	88
	האם כבר בשלב הגשת המכרז נדרש המציע  להציג מענה לסעיף S?
	המציע שיזכה במכרז מיד בתחילת ההתקשרות לבצע את האמור בסעיף 10

	97. 
	נספח 6
	97
	להבנתנו נספח 6 אינו רלבנטי לאמור בסעיף 4.12 . נודה להבהרתכם/תיקונכם.
	הנספח נוגע להפעלת הכלי הממוחשב.

	98. 
	נספח מס' 9

חוברת ההצעה

סעיף 10.2

14.4.2

15.1.4
	121-122

34

37
	יש לתקן את כותרת הסעיף: "מתווה להנחיה בסיסית לעובדי הצהרון", וכותרות המשנה, בהתאמה לנדרש בסעיף 14.4.2.

כמו כן, יש להגדיר את הפרמטרים הנדרשים במתווה הנחיה בסיסית, בדומה לאלו שהוגדרו עבור הנחיה מקיפה בסעיף 15.1.4. 
	יש לתקן בחוברת ההצעה סעיף 10.2 כדלקמן: "מתווה הנחיה בסיסית לעובדי הצהרון".

	99. 
	
	
	לאור הפרסומים על עיכוב בתקציב המדינה, כיצד זה אמור להשפיע על הארכת היקפי העבודה והתפעול של המכרז הנוכחי
	הפעילות כפופה לאישור תקציב לביצוע הפעילות ובהתאם יהיו היקפי הפעילות

	100. 
	
	
	בהנחה שלא יהיה אישור תקציב מדינה, מהו היקף הפעילות של הפרויקט שבוצע בתשע"ט והאם נכון להתייחס להיקף ביצוע זה כבסיס לתקצוב מכרז זה?
	ראו תשובה לשאלה 99

	101. 
	14.4.1
14.4.2
	34
	בחוברת ההצעה באיזה עמוד לפרט את מתווה ההנחיה הבסיסית? מאחר והנספחים בעמודים 120,123 בכותרתם שניהם מתייחסים להנחיה המקיפה?
	בסעיף 10.1 בחוברת ההצעה יש להתיחס להנחיה הבסיסית 

	102. 
	5.17.2
	20
	בדרישות התפקיד מרכז איזורי מוגדרת תעודת הוראה/רישיון הוראה כחלק מדרישות התפקיד, האם תואר שני בחינוך וניסיון הנחיית צוותים חינוכיים בצהרונים, יכול להחליף את הדרישה לתעודת הוראה/רישיון הוראה
	הדרישה נשארת ללא שינוי

	103. 
	5.17.2
	20
	בדרישות התפקיד מרכז איזורי נדרש ניסיון בניהול פדגוגי בפרויקט בתחום החינוך, האם תואר שני בחינוך וגם ניסיון בהנחייה פדגוגית לצוותים חינוכיים בצהרונים, יכולים להחליף את הדרישה לניסיון כמנהל פדגוגי
	הדרישה נשארת ללא שינוי

	104. 
	5.17.3
	21
	בדרישות התפקיד של מנחה פדגוגי, נדרשת תעודה/רישיון הוראה וגם תואר אקדמי. האם תואר שני בחינוך וניסיון בהנחייה פדגוגית לצוותים חינוכיים לצהרונים יכולים להחליף את הדרישה לתעודה/רישיון הוראה
	הדרישה נשארת ללא שינוי. יש להוסיף כי על הקבלן להעסיק לפחות 10% מכלל המנחים שהינם בעלי הכשרה של יועץ חינוכי לגיל הרך

	105. 
	2.4.5 
	4
	האם הדרישה ל200 מוסדות חינוך היא עבור כל פרויקט. או שניתן לצבור 200 מוסדות חינוך בכמה פרויקטים?  
	ראו סעיף 1 ט' למסמך זה ואת הניסוח של הדרישה

	106. 
	2.4.5
	4
	האם כל אחת מהתכניות המוצגות בניסיון המציע צריכה להיות בהיקף של 200 מוסדות ו 20 עובדים? האם ניתן להציג מספר תכניות שונות שביחד מגיעות להיקפים האלו?
	ראו תשובה לשאלה 105

	107. 
	4.8.1 , נספח 7
	9
	בסעיף 4.8.1 נרשם כי הקבלן יפתח תכנים בהתאמה לשכבת גיל. בנספח 7 נדרש המנחה להעריך את התכנית בהתאמה לשכבת הגיל. מדוע על המנחה להעריך פעילות של התאמה לשכבת הגיל. יתכן ויש לשנות את השאלה ל"האם הצוות החינוכי עושה שימוש בתכנים שפותחו?" 


	המנחה במסגרת הביקור במסגרת מעריך האם התוכנית המופעלת במסגרת תואמת את גיל הילדים.



	108. 
	4.9
	10
	מבקשים לקבל פירוט של העזרים/ פריטים שאמורים לספק למשתתפים בהנחייה הבסיסית – סוגי פריטים וכמויות לצורך תמחור
	ראו תשובה לשאלה 28

	109. 
	4.9.2
	10
	האם הקבלן יפתח את התכנים אף בתחום ביטחון, בטיחות ועזרה ראשונה? האם המנחה הפדגוגי ינחה תוכן זה?
	ראו תשובה לשאלה 22

	110. 
	4.9.2
	10
	האם 2 אנשי הצוות של הגן ישתתפו בהכשרה?
	כן

	111. 
	4.9.5
	10
	האם 25 שעות הנחיה בסיסת הינן שעות אקדמיות?
	שעת מפגש תהיה של 60 דקות.

	112. 
	4.9.5
	10
	"לכל קבוצה ישובית..." –כמה קבוצות יישוביות?
	כמספר הקבוצות שיקבעו בכל יישוב בהתאם למספרי הילדים

	113. 
	4.9.10
	10
	כמה מסגרות בממוצע קיימים ברשות מקומית אחת?
	מספר הקבוצות מותאמות למספר הילדים בכל ישוב

	114. 
	4.10.2 , נספח 7
	11
	נרשם בסעיף 4.10.2 כי היקף הנחיה מקיפה הינה של 45 דקות למסגרת, אחת לחודש. 
בנספח 7 נדרש המנחה לתאר בביקור הן את הרצף לשעות בית הספר/גן, הן את ההזנה והן את האינטראקציה עם ההורים.

האם הכוונה כי בכל ביקור עליו להגיע לחלק אחר של הצהרון?
וכן האם פירושו כי המנחה לא ממלא את כל נספח 7 בכל ביקור?
	ההנחיה בפועל תבנה בהתאם לצורכי המסגרת.

הדיווח יהיה על מרכיבי הפעילות בכל מפגש.

	115. 
	4.10.7 +4.10.8 +נספח 7
	11
	נרשם כי " דוח סיכום ממוחשב של תכני מפגש יועבר לאגף תוך 3 ימים ממועד קיום המפגש"  נספח 7 מכיל דוח ביקור וסיכום ביקור. האם הכוונה להגשת סיכום הביקור? מהו דוח סיכום ממוחשב?
כיצד מאשר מנהל המוסד את דוח סיכום ממוחשב?
	מוצג פורמט של מרכיבי הדוח 

המשרד רשאי לדרוש שינויים בתכנים.

הכוונה כי הדוח במערכת צריך להיות תוך 3 ימים מהביקור במסגרת.

	116. 
	4.11
	12
	האם על הקבלן לתמחר את מקום קיום הכנס?
האם על הקבלן לתמחר מומחים מן החוץ כמרצים? באיזה יחס יהיו הרצאות מומחים אל מול נציגי המשרד?
	לא

	117. 
	4.11.1+4.11.2
	12
	כנסים ארציים ואזוריים- האם הקבלן נדרש לארגן את הכנסים גם ברמת ההפקה- מקום, כיבוד וכדומה או רק תכנים?
	לא

	118. 
	4.12.4
	13
	אילו מסמכים צריך יהיה לסרוק למערכת מלבד דוחות הביקורת של המנחים
	כל המסמכים שיוכנו או יאספו במהלך הפעילות.

	119. 
	נספח 6 סעיף ג'2 
	96
	מתואר סעיף ז'5 – לאיזה סעיף כוונתכם?
	סעיף ז' בנספח

	120. 
	4.12.4 נספח 6
	13

96
	האם המנחה יעלה קבצים מערכת ולא יזין את דוח הביקור לתוך המערכת?
אנא הבהרתכם
האם קיימת מערכת של הספק המפעיל או שיש לפתחה?
	ראו תשובה 41



	121. 
	4.13.2
	14
	נבקש לקבל את הפורמט לדוח חודשי שיש להגיש לצורך קבלת התשלום
	כל הדוחות המוכיחים ביצוע הפעילות וכל מסמך אחר שיוחלט עליו במשרד.

	122. 
	4.14.4
	15
	בסעיף  זה  מוגדרים  10% מתנאי  התשלום  כתלויי  מענה  בעשרות  יישובים  בהם  תופעל  התוכנית. לאור  זאת, נבקשכם  להשיב  :
א. כיצד  בכוונת  המשרד  לפנות אל אותם עשרות יישובים לצורך קבלת חוות  דעתם ( כאמור בסעיפים  4.14.4  א-ד).
ב. מה פרק הזמן המכסימלי  (אותו קבע המשרד)  הנדרש  לצורך קבלת מענים מאותן עשרות יישובים  שכן עיכוב  טכני\פרסונלי במתן המענה (מצד הרשויות)  (שכמובן  איננו  בשליטת  המפעיל) עשוי  לגרום  לנזק  כלכלי  גדול  למפעיל  על  לא  עוול  בכפו.
ג. כיצד  בכוונת  המשרד  לפעול  באותם  מקרים\יישובים  שבהם  לא  תתקבל  תשובה  בערוץ\במועד  כפי  שיקבע  המשרד  לנושא.
ד. לאור  כל  אלו, נבקשכם  לשנות  היקף  %  הסעיף  כך  שיתרת  התשלום  ( כמופיע  בסעיף  4.14.3)  תעמוד   על   5%. 
ואילו  יתרת  95%    ישולמו ע"פ היקף  הדיווח   החודשי  המאושר.
	ראו תשובה לשאלה 51

	123. 
	5.17.1
	19
	מנהל הפרויקט- כיצד ינוקד מנהל פרויקט בעל ניסיון בניהול אגף חינוך רשותי, שהרי מנהל אגף חינוך בעל ניסיון ברשות אחת ולא 10.. 10 רשויות רלבנטי רק למנהל פרויקט חינוכי או מפקח
	ראו תשובה לשאלה 67

	124. 
	5.17.1
	19
	האם נדרש ניסיון בהיקף של 100 מוסדות ו 10 רשויות בכל אחת משנות הניסיון או סה"כ?
	ראו תשובה לשאלה 67

	125. 
	5.17.1
	19
	בסעיף מנהל הפרויקט, ניתן להציג מנהל אגף ברשות המקומית, אך נדרש כי היקף הניסיון הנדרש עבורו הינו 10 רשויות מקומיות.

אנא הבהרתכם
	ראו תשובה לשאלה 67

	126. 
	5.19+נספח 6
	22

96
	האם נדרשות 2 מערכות מחשוב?
	הקבלן צריך להפעיל את כל האמצעים לצורך מתן שירות מלא ואיכותי כנדרש במכרז

	127. 
	14.1
	33
	האם יש לתמחר את עלות הכשרת הצוותים?
	על המציע לקחת בחשבון בהצעתו את כל העלויות הנדרשות לצורך מתן שירות מלא ואיכותי כנדרש במכרז

	128. 
	14.5
	עמ' 39
	טווח הגילאים 3-9 הינו טווח רחב. האם ניתן לצרף חומרים פדגוגיים לשכבות גיל שהינן חלק מטווח הגילאים 3-9?
	כן

	129. 
	14.6.2
	16
	ניצנים בחופשות – האם יש לתמחר זאת? 
היכן? 
	לא

	130. 
	נספח 6 , א.1 , ג.1
	97
	האם ולמי צריך לאפשר גישה למערכת הממוחשבת מעבר לעובדים של הגוף המפעיל ( רכזים , אנשי צוות במסגרות אחרות ואחרים ).

	לכל הגורמים המעורבים בפרויקט מטעם המשרד

	131. 
	 4.7.2
	9
	על פי הסעיף יהיו 6,500 מסגרות כאשר לכל מנחה יהיו 65 מסגרות בהן הוא נדרש לבקר אחת לחודש למשך לפחות 45 דקות. 

אם מחלקים 65 מסגרות ב – 20 ימים לחודש, נראה שנדרש מהמנחה להגיע ל – 3 מסגרות ביום. מאחר ומדובר על ביקור החל מהשעה 13:00, והצהרון מסתיים בשעה 16:00, לא ריאלי שכל מנחה יספיק להגיע ל – 3 מסגרות ביום .

אנא התייחסותכם. 
	על הקבלן להעסיק מנחים לצורך מתן שירות מלא ואיכותי במסגרת המכרז

	132. 
	4.9.2
	10 (ב+ג)
	האם המנחים מטעם המציע הם אלו שמעבירים הנחייה בנושא עזרה ראשונה וביטחון ובטיחות? 
	ראו תשובה לשאלה 22

	133. 
	4.10.4
	11
	האם 45 דקות של מפגש כוללים גם צפייה בצוות החינוכי? 
	הסעיף נשאר ללא שינוי

	134. 
	4.11
	12-13
	כנסים ארציים ומחוזיים – למען הסר ספק, האם המשרד הוא שאחראי על תשלום הוצאות הכנס (אתר +כיבוד) ? הקבלן אינו צריך לתמחר הוצאות אלו? 
	כן

	135. 
	5.17.3 

(יג)
	21
	"השתתפות .....בכנסים מחוזיים וארציים" – לפי כתב המכרז יש לפחות 100 מנחים בשנה, כמה מהם צריכים להשתתף בכל כנס מחוזי ובכל כנס ארצי? 
	כל מנחה יצטרך להשתתף לכל הפחות ב 3 כנסים

	136. 
	כללי
	
	האם תכנית ניצנים מחליפה את תכנית ציל"ה?
	כן.

	137. 
	4.2
	7
	האם מדובר על כיתות גן/בי"ס הומוגניות או שמתבצע חיבור בין מספר כיתות/גנים?
	ייתכן שיהיו קבוצות ילדים ממספר שכבות גיל.

	138. 
	4.2
	7
	מי מחליט כמה ילדים ישתתפו בקבוצה?
	הרשות המקומית וזאת במסגרת הוראות הקריטריונים של קול קורא ניצנים

	139. 
	4.5.3 ב'
	8
	משתתפי התכנית מטעם בית הספר-
מה תפקידו של איש הצוות בכל מוסד?
ממי הוא מקבל תשלום?
במה הוא שונה מהרכז הבית ספרי?
	בכל מסגרת בבי"ס יש מוביל ניצנים ובכל מוסד שיש מסגרות ניצנים יש רכז.

כשיש מסגרת בודדת בביס משתתף הרכז בלבד כשיש 2 מסגרות משתתפים בהנחיה רכז ומוביל וכן הלאה.

	140. 
	4.9.2
	
	מפגשי הנחיה בסיסיים לצוותים- האם ניתן לבצע חלק משעות ההשתלמות בצורה מקוונת?
	לא. כל המפגשים יהיו במוסד עצמו.

	141. 
	4.9.3
	10
	"עפ"י הנושאים שאושרו ע"י האגף, המנחה יקיים במהלך שנת הלימודים מפגשי הנחייה בסיסית לצוותי מוסדות החינוך הפועלים ביישובים עליהן הוא אחראי.

מי הם צוותי מוסדות החינוך בישובים עליהם אחראי המנחה?
	המשתתפים בהנחיה בסיסית הם קבוצה של 25 משתתפים בממוצע שהנם מתוך צוותי ניצנים מהגנים ומבתיה"ס

בניית הקבוצות באחריות מנהל ניצנים ברשות. כל קבוצה נקראת קבוצה יישובית. ברשות יכולות להיות מס' קבוצות יישוביות

	142. 
	4.9.5
	10
	"לכל קבוצה יישובית יתקיימו מפגשי הנחייה בסיסית בהיקף של 25 שעות במהלך שנת הלימודים"
למה הכוונה קבוצה יישובית?
כמה קבוצות יישוביות עתידות להיות במכרז זה?
	ראו תשובה לשאלה 113

	143. 
	4.11.1
	12
	כנסים ארציים-
מי אחראי לארגון הכנסים מבחינת מיקום, תשלום, אוכל וארגון?
מי אחראי לשלם למרצים האורחים בכנס?
	ראו תשובה לשאלה 117

	144. 
	4.11.1
	12
	על הקבלן להכין חומרים עבור הכנסים הארציים שישמשו את המשתתפים בכל אחד מהכנסים.

באלו חומרים מדובר?
	ראו תשובה לשאלה 36

	145. 
	4.11.2
	12
	כנסים מחוזים-
מי אחראי לארגון הכנסים מבחינת מיקום, תשלום, אוכל וארגון?
מי אחראי לשלם למרצים האורחים בכנס?
	ראו תשובה לשאלה 117

	146. 
	4.11.2
	12
	על הקבלן להכין חומרים עבור הכנסים המחוזיים שישמשו את המשתתפים בכל אחד מהכנסים.

באלו חומרים מדובר?
	ראו תשובה לשאלה 36

	147. 
	טבלת השוואת המכרז
	
	נראה כי נפלה טעות בטבלה ונשמט הניקוד עבור מנהל פרויקט שהיה מפקח משרד החינוך או מנהל אגף ברשות מקומית.
נודה להבהרה בנושא
	ראו תשובה לשאלה 67

	148. 
	5.17.1
	19
	האם ניסיון של מנהל הפרויקט בניהול התפעול/ניהול אדמיניסטרטיבי של פרויקט חינוכי במוסדות חינוך עונה על הקריטריון של :
"ניסיון בניהול פרויקטים חינוכיים"?
	ראו סעיף 1ט' לסיכום זה

	149. 
	5.17.1
	19
	האם ניסיון בניהול פרויקט חינוכי שבוצע עבור מוסדות חינוך עונה על התיאור "במוסדות חינוך"
	ראו סעיף 1ט' לסיכום זה


3. נספח מספר 9 – טופס הגשת ההצעה
1. על המציע למלא את כל הפרטים הנדרשים, לצרף את כל המסמכים ולהגיש את חוברת הצעה ב- 2 העתקים.
בנוסף, על המציע לצרף להצעתו 3 תקליטורים כאשר בכל אחד מהם ייצרב עותק סרוק של חוברת ההצעה בלבד, ללא הצעת המחיר או כל פריט ממנה. על גבי התקליטור יש לכתוב את שם המציע ושם המכרז.
2. על המציע לסמן בדף 3 של טופס הגשת ההצעה את העמודים שהוא לא מעוניין לחשוף והיה ויזכה במכרז ולפרט את הנימוקים למניעת החשיפה.
בכל מקרה מובהר בזה כי ועדת המכרזים הינה הגורם המוסמך להחליט אם מדובר במידע שניתן לחשוף אותו אם לאו.
3. סעיף 8 – ניסיון המציע ועבודות דומות – יש לפרט את שם הלקוח עבורו בוצעה העבודה, שם איש הקשר אצל הלקוח אשר ליווה את העבודה שאיתו אפשר לברר פרטים על אופן הביצוע ואת מס' הטלפון העדכני של איש הקשר. יש להקפיד שכל הפרטים הינם נכונים ומדויקים. 
4. סעיף 9 – נתוני מנהל הפרוייקט המיועד – יש לפרט את ניסיונו של מנהל הפרוייקט המיועד ולצרף קורות חיים מפורטים ותעודות הסמכה. 
יש להקפיד על התאמה בין האמור בסעיף 9 לבין קורות החיים.
5. סעיף 10 – הצגת מתווי הנחיה – על המציע לפרט במסגרת הצעתו מתווי הנחיה לעובדי הצהרון.
6.  סעיף 11 – חומרים פדגוגיים – על המציע לפרט במסגרת הצעתו.
7. סעיף 12 – הצעת מחיר – חובה למלא את כל הסעיפים שבהצעת המחיר במלואם.
יש למלא את הטבלה במלואה.

יש לכלול בהצעת המחיר את כל העלויות של המציע. הצעת המחיר הינה סופית ולא תשולם לקבלן כל תמורה נוספת. 
יש לצרף דפי עזר לחישוב הסעיפים השונים בהם יפורטו כל מרכיבי העלות של הקבלן בחלוקה להוצאות קבועות והוצאות משתנות.
דפי עזר אלו משמשים לבחינת סבירות ההצעה.

בכבוד רב,


אורנה מיטמיגר
                           
מנהלת אגף רכש מכרזים והתקשרויות

